পাঞ্জাবি মুসলমান
পাঞ্জাবি মুসলমান বা পাঞ্জাবি মুসলিম (শাহমুখী: پنجابی مسلمان) একটি জাতিগত গোষ্ঠী যারা ভাষাগত, সাংস্কৃতিকভাবে এবং বংশ পরম্পরায় পাঞ্জাবি জাতির অন্তর্ভুক্ত এবং ইসলাম ধর্মের অনুসারী। এরা প্রধানত ভারতীয় উপমহাদেশের বৃহত্তর পাঞ্জাব অঞ্চলের সংখ্যাগুরু সম্প্রদায়। পাঞ্জাব অঞ্চল বর্তমানে পাকিস্তানের পাঞ্জাব প্রদেশ এবং ভারতের পাঞ্জাব প্রদেশের জায়গা জুড়ে অবস্থিত। বৃহত্তর পাঞ্জাব অঞ্চলে (সামগ্রিক দক্ষিণ এশিয়ায়) সংখ্যাগরিষ্ঠ পাঞ্জাবি জাতি গঠন করে, পাঞ্জাবি মুসলমানরা মাতৃভাষা হিসাবে পাঞ্জাবি ভাষা (শাহমুখী নামে পরিচিত একটি আরবি-ফারসি লিপির অধীনে) কথা বলে বা লিখে। ১০ কোটি ৯০ লক্ষের বেশি জনসংখ্যার সাথে, তারা পাকিস্তানের বৃহত্তম জাতিগোষ্ঠী এবং আরব এবং বাঙালিদের পরে বিশ্বের তৃতীয় বৃহত্তম মুসলিম জাতিসত্তা। সংখ্যাগরিষ্ঠ পাঞ্জাবি মুসলমানরা সুন্নি ইসলামের অনুসারী, যেখানে সংখ্যালঘুরা শিয়া ইসলামের অনুসারী।